**Ж.З. Оралбаева, А.З. Арыстамбаева**

**Ұйымның қаржы-шаруашылық қызметін талдау**

*Оқу құралы*

Алматы

2018

Оралбаева Ж.З.

Ұйымның қаржы-шаруашылық қызметін талдау: оқу құралы.

«Ұйымның қаржы-шаруашылық қызметін талдау» оқу құралы экономикалық талдаудың теориялық және тәжірибелік сұрақтарын қамтиды, әрбір тақырыптар бойынша қысқаша дәрістер, өзін-өзі бақылау сұрақтары, тест тапсырмалары түрінде жинақталған.

Оқу құралы теориялық материалдарды толық түсініп меңгеруге, нақты тәжірибеде қолдануға, талдау және бағалауға, соның негізінде дұрыс таңдау жасауға, ұтымды шешім қабылдауға мүмкіндік береді. Оқу құралы жоғары оқу орындары мен коллеждердің студенттеріне, өз бетінше талдау негіздерін меңгеруге талпынған көпшілікке арналған.

Рецензенттер:

Бейсенбаева А.К. – экономика ғылымдарының кандидаты;

Аскарова Ж.А. – экономика ғылымдарының кандидаты.

әл-Фараби атындағы ҚазҰУ,Экономика және бизнес

Жоғары мектебінің Ғылыми кеңесімен ұсынылған

(хаттама №\_\_\_ \_\_\_ \_\_\_\_\_\_\_\_\_\_\_\_ 2018 ж.)

**МАЗМҰНЫ**

**Алғы сөз**

**1. Ұйымның қаржы-шаруашылық қызметін талдауды ұйымдастыру**

1.1. Ұйымның қаржы-шаруашылық қызметін талдау туралы түсінік

1.2. Қаржы-шаруашылық қызметті талдаудың өндірісті басқарудағы және оның тиімділігін жоғарылатудағы рөлі

1.3. Қаржы-шаруашылық қызметті талдау пәні және объектілері

1.4. Ұйымның қаржы-шаруашылық қызметін талдаудың мазмұны

1.5. Қаржы-шаруашылық қызметті талдау қағидалары

1.6. Өзара байланысты аналитикалық көрсеткіштер жүйесін дайындау

Бақылау сұрақтары

**2. Негізгі құралдардың жағдайы мен қолданылуын талдау**

2.1. Негізгі құралдарды талдаудың мақсаты, міндеттері мен ақпарат көздері

2.2. Негізгі құралдардың құрылымы мен қозғалысын талдау

2.3. Негізгі құралдардың техникалық жағдайын талдау

2.4. Ұйымның негізгі құралдармен қамтамасыз етілуін және оларды пайдалану тиімділігін талдау

Бақылау сұрақтары

Тәжірибелік тапсырмалар

**3. Еңбек ресурстарын қолдануды талдау**

3.1. Еңбек ресурстарын талдаудың мақсаты, міндеттері және ақпарат көздері

3.2. Ұйымның еңбек ресурстарымен қамтамасыз етілуін талдау

3.3. Еңбек өнімділігін талдау

3.4. Еңбек ақы қорын пайдалануды талдау

Бақылау сұрақтары

Тәжірибелік тапсырмалар

**4. материалдық ресурстарды қолдануды талдау**

4.1. Материалдық ресурстарды талдаудың міндеттері және ақпарат көздері

4.2. Ұйымның материалдық ресурстармен қамтамасыз етілуін талдау

4.3. Материалдық ресурстарды қолдану тиімділігінің көрсеткіштері: материал сыйымдылығы және материал қайтарымдылығы

Бақылау сұрақтары

Тәжірибелік тапсырмалар

**5. өнімдерді өндіру және сату көлемін талдау**

5.1. Өнімдерді өндіру және сатуды талдаудың міндеттері мен ақпарат көздері

5.2. Өнімдерді өндіру динамикасы мен жоспарлардың орындалуын жалпы сипаттау

5.3. Өнімдердің ассортименті мен құрылымын талдау

5.4. Өнімдерді өндіру мен сату көлемін ұлғайту факторлары мен резервтерін талдау

Бақылау сұрақтары

Тәжірибелік тапсырмалар

**6. өнімнің өзіндік құнын талдау**

6.1. Өнімнің өзіндік құнын талдаудың маңызы және міндеттері.

6.2. Өнім жеке түрлерінің өзіндік құнын талдау.

6.3. Жанама шығындарды талдау.

6.4. Өнімнің өзіндік құнын төмендету резервтерін анықтау әдістемесі.

Бақылау сұрақтары

Тәжірибелік тапсырмалар

**7. Ұйымның қаржылық жағдайын талдау**

**7.1.** Қаржылық жағдайды талдаудың маңыздылығы мен міндеттері

7.2. Қаржылық жағдайды экспресс-талдау және оның кезеңдері

7.3. Ұйым активтерін қалыптастыру көздерін талдау

7.4. Ұйым активтерін орналастыру көздерін талдау

7.5. Баланс өтімділігін талдау

7.6. Ұйымның төлем қабілеттілігін талдау

Бақылау сұрақтары

Тәжірибелік тапсырмалар

**8. Қаржылық тұрақтылық көрсеткіштерін бағалау және талдау**

8.1. Қаржылық тұрақтылықты түсінігінің экономикалық мәні

8.2. Ұйымның қаржылық тұрақтылығына әсер ететін факторлар

8.3. Қаржылық тұрақтылықты меншікті және қарыздық капитал арақатынастарын талдау негізінде бағалау

Бақылау сұрақтары

Тәжірибелік тапсырмалар

**9. Ұйым қызметінің қаржылық нәтижелерін талдау**

**9.1.** Ұйым қызмeтiнiң қaржылық нәтижeлeрiн тaлдaу жәнe бaғaлaудың мәнi жәнe aқпaрaт көздeрi

9.2. Қаржылық нәтижені талдаудың міндеттері.

9.3. Жиынтық пайда және оған әсер ететін факторлар

9.4. Кезең ішінде жалғасқан қызметтен болған пайда немесе зиян көрсеткіштері.

9.5. Ұйымның рентабелділік көрсеткіштерін талдау

Бақылау сұрақтары

Тәжірибелік тапсырмалар

**10. Ұйымның банкрот болу ықтималдылығын диагностикалау әдістері**

10.1. Банкроттық және оның негізгі пайда болу себептері

10.2. Банкрот болу ықтималдылығын бағалау әдістері

10.3. Ұйымның қаржылық жағдайын сауықтыру шаралары

Бақылау сұрақтары

Тәжірибелік тапсырмалар

**Қарастырылған тақырыптарды бекітуге және өзін-өзі тексеруге арналған тест тапсырмалары**

**Глоссарий**

**ӘДЕБИЕТТЕР ТІЗІМІ**

**Алғы сөз**

Ұйымның экономикалық ұстанымының күрделілігі мен серпінділігін жоғарылататын нарықтық қатынастар шаруашылық субъектісінің экономикасын басқарудың стилі мен әдістерінің айтарлықтай өзгеруін талап етеді.

Тиімді ағымдық және перспективалық басқару шешімдерін дайындауды қамтамасыз ететін жоспарлау, бухгалтерлік есеп және экономикалық талдауды интеграциялауда көрініс табатын жаңа тұжырымдамалар өзекті болып табылады.

Қазіргі уақытта экономикалық талдау экономикалық ғылымдар арасында маңызды орын алады. Оны өндірісті басқару қызметтерінің бірі ретінде қарастырады. Себебі, ұйымдардың тиімді жұмыс істеуін қамтамасыз ету олардың қызметін экономикалық жағынан сауатты басқаруды талап етеді, бұл көбінесе оны талдау жұмыстарын жүргізу қабілетімен анықталады.Талдаудың көмегімен ұйымның даму тенденциялары мен қызметінің нәтижелерінің өзгеруіне әсер еткен факторлар терең және жүйелі түрде зерттеледі, жоспарлар мен басқару шешімдері негізделеді, олардың орындалуына бақылау жасалынады, өндірістің тиімділігін арттыру резервтері анықталады, ұйымның экономикалық даму стратегиясы жасалады.

Талдау барысында бастапқы ақпараттар аналитикалық өңдеулерден өтеді: қол жеткізілген өндірістік нәтижелерді өткен кезеңдердегі деректермен, басқа ұйымдардың көрсеткіштерімен салыстыру; әртүрлі факторлардың нәтижелік көрсеткіштің өзгеруіне әсері анықталды; кемшіліктер, қателер, пайдаланылмаған мүмкіндіктер, перспективалар және т.б. анықталады.

Өндірісті басқару құралы ретінде талдаудың рөлі жыл сайын артып келеді. Бұл ең алдымен, шикізат ресурстарының тапшылығы мен олардың құндарының жоғарылауына байланысты өндірістің тиімділігін және өнімдердің, жұмыстардың, қызметтердің бәсекеге қабілеттілігін арттыру қажеттіліне негізделеді.

Басқару шешімдері мен іс-әрекеттері нақты есептеулерге, терең және жан-жақты экономикалық талдауға негізделуі керек, оның экономикалық негізділігі дәлелденбейінше ешқандай ұйымдастырушылық, техникалық және технологиялық шаралар жүзеге асырылмауы керек.

Қаржы-шаруашылық қызметті талдау бизнесте басқару шешімдерін қабылдауға ғылыми негіз болып табылады. Оларды негіздеу үшін, ең алдымен шешілуі қажетті мәселелерді, өндірістік және қаржылық тәуекелдерді анықтау және болжау қажет, қабылданатын шешімдердің тәуекелдер мен ұйым табысына әсерін анықтау керек. Сондықтан,менеджерлердің барлық деңгейлері үшін микроэкономикалық талдау әдістемелерін меңгеру олардың кәсіби тұрғыдан дайындаудың құрамдас бөліктерінің бірі болып табылады.

Білікті экономист, қаржыгер, бухгалтер, аудитор және басқа да экономикалық мамандар экономикалық зерттеулердің заманауи әдістері мен жүйелі кешенді микроэкономикалық талдау шеберлілігін меңгеруі тиіс. Талдаудың техникасы мен технологияларын меңгеру арқылы олар нарық жағдайындағы өзгерістерге оңай бейімделіп, дұрыс шешімдер қабылдай алады. Сондықтан да, экономикалық талдау негіздерін меңгеру шешімдерді қабылдауға қатысатын немесе оларды қабылдауға қатысты ұсыныстар беретін кез-келген тұлғалар үшін пайдалы.

Қаржы-шаруашылық қызметті талдау экономикалық мамандықтардың студенттері оқыған барлық пәндерді біріктіретін білім саласы болып табылады. Ол ұйымның өндірістік-қаржылық қызметтерін кешенді түрде түсінуді қамтамасыз етеді. Сондықтан осы оқу құралы экономикалық теория, кәсіпорын экономикасы, кәсіпорындарда өндірісті ұйымдастыру, бухгалтерлік есеп, қаржылық есептілік және статистика негіздерімен таныс адамдарға арналған. Материалды таныстыру ұйымның қаржы-шаруашылық қызметін талдаудың теориялық негіздерінен, яғни оның пәні, әдістері, міндеттері, әдістемесі және ұйымда экономикалық талдауды ұйымдастыру туралы білімдер жүйесінен басталады. Ұйым қызметінің негізгі экономикалық көрсеткіштерін кешенді жүйелік талдау әдістемелері отандық және шетелдік тәжірибелерді ескере отырып қарастырылған. Оқу құралында қаржылық және басқарушылық талдаулардың үйлесіміне негізделген материалдар берілген.

Оқу құралы магистранттарға, жоғары оқу орындары мен колледждердің студенттеріне арналған.